Pagalpanti Box Office Collection Day 4: जॉन अब्राहम की 'पागलपंती' ने चौथे दिन किया कमाल, कमा डाले इतने करोड़  
जॉन अब्राहम की 'पागलपंती' ने चौथे दिन किया कमाल
बॉक्स ऑफिस पर जारी है फिल्म की शानदार कमाई
कॉमेडी से भरपूर है फिल्म
Pagalpanti Box Office Collection Day 4: बॉलीवुड एक्टर जॉन अब्राहम (John Abraham), अनिल कपूर (Anil Kapoor), अरशद वारसी और पुल्कित सम्राट की कॉमेडी से भरपूर फिल्म 'पागलपंती (Pagalpanti)' रिलीज हो चुकी है. लेकिन मल्ट्री स्टारर मूवी होने के बाद भी 'पागलपंती' अपना दमदार प्रदर्शन करने में पीछे रही है. इतना ही नहीं, फिल्म चार दिनों में भी 30 करोड़ रुपये का आंकड़ा पार नहीं कर पाई है. बॉक्स ऑफिस इंडिया की वेबसाइट के मुताबिक 'पागलपंती' ने बीते दिन 2.50 करोड़ रुपेय की कमाई की. इस लिहाज से फिल्म ने चार दिनों में केवल 22 करोड़ रुपये का कलेक्शन किया. 
जॉन अब्राहम (John Abraham), अनिल कपूर (Anil Kapoor), अरशद वारसी (Arshad Warsi) और पुल्कित सम्राट की 'पागलपंती (Pagalpanti)' ने वीकेंड पर तो अच्छी कमाई की, लेकिन सोमवार को ही इसके कलेक्शन में वापस गिरावट देखने को मिली. कमाई से इतर 'पागलपंती' दर्शकों और समीक्षकों का दिल जीतने में भी कामयाब नहीं हो पाई. बॉक्स ऑफिस इंडिया की वेबसाइट के मुताबिक 'पागलपंती' ने पहले दिन  5 करोड़ रुपये, दूसरे दिन 6.25 करोड़ और तीसरे दिन 8.25 करोड़ रुपये की कमाई की थी.  बता दें कि  'पागलपंती' में कहानी पूरी तरह मिसिंग है. फिल्म को बहुत ज्यादा खींचा भी गया है. 'पागलपंती' के कई जोक्स हंसाते हैं, लेकिन पूरी फिल्म में ऐसे मौके कम ही आते हैं.
'पागलपंती (Pagalpanti)' की कहानी तीनों दोस्त जॉन अब्राहम, अरशद वारसी और पुलकित सम्राट की है. जॉन अब्राहम (John Abraham) के साथ कुछ सही नहीं होता. लेकिन एक दिन ऐसा हादसा होता है कि तीनों दोस्तों की जिंदगी पटरी से उतर जाती है, और तीनों मजबूरी में पहुंचते हैं लंदन के डॉन सौरभ शुक्ला और अनिल कपूर के पास. इन दोनों के भी अपने कुछ दर्द हैं, और सबके दर्द की एक ही वजह  है नीरज मोदी, जो भारत को करोड़ों रुपये का चूना लगा चुका है. नीरज मोदी के पात्र को असल जिंदगी से प्रेरित कर बनाया गया है. फिर शुरू होती है कई तरह की उठा-पटक, और बेकार की एक्शन भरी कॉमेडी. वैसे भी फिल्म के ट्रेलर रिलीज के दौरान ही इशारा कर दिया गया था कि 'दिमाग मत लगाना.' फिल्म देखकर यह बात समझ भी आ जाती है.